ไทยพาณิชย์ฉลอง 1,000 สาขา
&nbsp;
20 ส.ค. 2554

นางกรรณิกา ชลิตอาภรณ์ กรรมการผู้จัดการใหญ่ เปิดเผยว่า ในโอกาสที่ธนาคารสามารถขยายเครือข่ายสาขาจนถึง 1,000 สาขา เป็นผลสำเร็จ ธนาคารต้องการขอบคุณและมอบของขวัญแก่ลูกค้าด้วยผลิตภัณฑ์เงินฝากประจำพิเศษ 10 เดือน ดอกเบี้ยสูงสุด 2% ต่อปี ซึ่งถือเป็นโปรโมชันพิเศษแห่งปีของธนาคารที่ได้อัตราผลตอบแทนสูงที่สุดในตลาด เริ่มต้นฝาก 1 หมื่นบาท (ไม่จำกัดวงเงินสูงสุด) โดยใน 5 เดือนแรก ผู้ฝากจะได้รับอัตราดอกเบี้ย 1.3% ต่อปี และใน 5 เดือนหลังผู้ฝากจะได้รับอัตราดอกเบี้ย 2% ต่อปี โดยดอกเบี้ยจะโอนเข้าบัญชีออมทรัพย์ให้ทุก 5 เดือน และเมื่อครบกำหนด 10 เดือน สามารถต่ออายุเป็นเงินฝากประจำ 6 เดือนให้โดยอัตโนมัติ